RETTENS KENDELSE (Første Afdeling)

19. august 1998

Sag T-160/97

Hans Gevaert

mod

Kommissionen for De Europæiske Fællesskaber

»Tjenestemænd — dom afsagt af Retten — ansøgning om ændret indplacering i lønklasse — formalitetsindsigelse — væsentlig omstændighed — formaliteten«

Fuldstændig gengivelse pă fransk II-1363

Angående:

Påstand om annulation af Kommissionens afgørelse af 26. august 1996 om afslag på sagsøgerens ansøgning om ændret indplacering i lønklasse.

Udfald:

Afvisning.

Resumé af kendelse

Ved afgørelse truffet af ansættelsesmyndigheden den 18. januar 1995 blev sagsøgeren udnævnt til tjenestemand på prøve ved Kommissionen som assisterende kontorfuldmægtig med foreløbig indplacering i lønklasse B5, løntrin 3, med virkning fra den 1. september 1994. Ved afgørelse af 6. juni 1995, med virkning fra den 1. juni 1995, blev sagsøgeren af ansættelsesmyndigheden fastansat i sin stilling.

Den 5. oktober 1995 afsagde Retten dom i sag T-17/95, Alexopoulou mod Kommissionen (Sml. Pers. II, s. 683) (Alexopoulou-dommen).

Som konsekvens af den nævnte dom ændrede Kommissionen ved afgørelse af 7. februar 1996 sin beslutning af 1. september 1983 vedrørende de i forbindelse med ansættelse gældende kriterier for indplacering i lønklasse og på løntrin.

Den 24. juni 1996 indgav sagsøgeren til ansættelsesmyndigheden en ansøgning om ændret indplacering i lønklassen. Kommissionen afslog ansøgningen ved afgørelse af 26. august 1996 (den anfægtede afgørelse) med den begrundelse, at den var blevet indgivet mere end tre måneder efter afgørelsen om den oprindelige indplacering, som var blevet truffet i sagsøgerens sag. Den 25. november 1996 påklagede sagsøgeren den anfægtede afgørelse. Den 3. februar 1997 traf Kommissionen en udtrykkelig afgørelse om at afvise klagen.

Formaliteten

Retten udtalte, at sagsøgeren ikke inden for den frist på tre måneder, der er fastsat i artikel 90, stk. 2, i vedtægten for tjenestemænd ved De Europæiske Fællesskaber (vedtægten), havde påklaget ansættelsesmyndighedens afgørelse af 18. januar 1995 vedrørende indplacering ved ansættelsen. Følgelig måtte sagsøgerens indplacering i lønklasse anses for at være blevet endelig ved udløbet af klagefristen, den 31. august 1995, idet sagsøgeren havde anerkendt modtagelsen af ansættelsesmyndighedens afgørelse den 31. maj 1995 (præmis 33).

Retten fastslog, at en tjenestemand ikke kan anfægte betingelserne for ansættelsen, når det oprindeligt fastlagte ansættelsesforhold er blevet endeligt (præmis 34).

Henvisningtil: Domstolen, 1. december 1983, sag 190/82, Blomefield mod Kommissionen, Sml. s. 3981, præmis 10; Retlen, 15. december 1995, sagT-131/95, Progoulis mod Kommissionen, Sml. Pers. II, s. 907, præmis 38; Retten, 11. juli 1997, sag T-16/97, Chauvin mod Kommissionen, Sml. II, s. 681, præmis 38.

Afgørelsen af 7. februar 1996 antoges på grundlag af sin karakter og retlige betydning ikke at være en ny faktisk omstændighed, der kunne begrunde en fornyet behandling af en afgørelse, som ikke var blevet anfægtet inden for fristen.

Henvisning til: Domstolen, 21. februar 1974, forenede sager 15/73-33/73, 52/73, 53/73, 57/73-109/73,116/73,117/73,123/73,132/73,135/73,136/73 og 137/73, Schots-Kortner m.fl. mod RAdet, Kommissionen og Parlamentet, Sml. s. 177, præmis 39; Domstolen, 8. marts 1988, sag 125/87, Brown mod Domstolen, Sml. s. 1619, præmis 14; Chauvin mod Kommissionen, a.st., præmis 46.

Det bemærkedes, at da den mulighed administrationen har for at udnævne en nyansat tjenestemand i en højere lønklasse i forhold til basiskarriererne og mellemlederniveauet skal forstås som en undtagelse fra de almindelige regler for indplacering, var afgørelsen af 7. februar 1996 ikke bebyrdende for sagsøgeren, hvorfor den ikke kunne anses for en ny faktisk omstændighed ham vedrørende (præmis 44).

Henvisning til: Domstolen, 6. oktober 1982, sag 9/81, Williams mod Revisionsretten, Sml. s. 3301, præmis 14; Domstolen, 21. januar 1987, sag 219/84, Powell mod Kommissionen, Sml. s. 339, præmis 8; Alexopoulou mod Kommissionen, a.st., præmis 20, 21 og 24; Chauvin mod Kommissionen, a.st., præmis 50.

Endelig fastslog Retten, at Alexopoulou-dommen ikke er en væsentlig ny omstændighed, der giver sagsøgeren mulighed for efter udløbet af klagefristen at indgive en ansøgning om ændret indplacering (præmis 49).

Henvisning til: Chauvin mod Kommissionen, a.st., præmis 39-45.

Konklusion:

Sagen afvises.